Tallinna Sadam leidis müügijuhi Krimeltest - Bestsales
Tallinna Sadam leidis müügijuhi Krimeltest
20. september 2016 15:22
AS Tallinna Sadam nõukogu kinnitas ettevõtte kolmandaks juhatuse liikmeks, kes hakkab vastutama kommertstegevuse ehk kliendisuhete ja müügitegevuse eest, Margus Vihmani.
Tallinna Sadama juhatuse esimehe Valdo Kalmu sõnul otsiti kommertsjuhiks eelkõige inimest, kes oleks proaktiivne uute kaubagruppide ja operaatorite leidmisel. „Margus Vihmani valimisel saiotsustavaks tema pikaajaline müügitöö kogemus rahvusvahelistes ettevõtetes, aga ka hea analüüsivõime ning strateegilise ja taktikalise müügiplaneerimise oskus. Vähemoluline polnud tema aktiivne hoiak ning tahe panustada Tallinna Sadama erinevate ärisuundade müügistrateegiate arendamisse ning rakendamisse,“ lisas Kalm.
Tallinna Sadama juhatuse liikme - kommertsjuhi avalikule konkursile esitasid avalduse 29 inimest ning neile lisandusid personaliotsingufirma Amrop poolt sihtotsinguga leitud kandidaadid.
Tallinna Sadam otsib juhatusse müügiga tegelevat kommertsjuhti 19. aprill 2016 14:47
URL: http://www.bestsales.ee/uudised/2016/09/20/tallinna-sadam-leidis-muugijuhi-krimeltest